Revidert - vedtatt av kommunalsjef oppvekst 30.06.21

Ordensreglement Vindafjordskulen

VIKEDAL SKULE

# Innhald

[Innhald 2](#_Toc76043387)

[1. Lovheimel 3](#_Toc76043388)

[2. Formål med ordensreglement 3](#_Toc76043389)

[3. Verkeområde 3](#_Toc76043390)

[4. Åtferd 3](#_Toc76043391)

[5. Undervisningssituasjonen 3](#_Toc76043392)

[6. Eigedom 3](#_Toc76043393)

[7. Mobiltelefon og klokke med meldingsfunksjon 4](#_Toc76043394)

[8. Konsekvensar ved brot på ordensreglementet 4](#_Toc76043395)

[9. Lokale konkretiseringar 4](#_Toc76043396)

# Lovheimel

Ordensreglementet er heimla i:

Opplæringslova, § 2-9:
”Kommunen skal gi forskrifter om ordensreglement for den enkelte grunnskolen. Reglementet skal gi reglar om rettane og pliktene til elevane så langt dei ikkje er fastsette i lov eller på annan måte. Reglementet skal innehalde reglar om åtferd, reglar om kva tiltak som skal kunne brukast mot elevar som bryt reglementet og reglar om framgangsmåten når slike saker skal behandlast.”

Kommunestyret har delegert vedtaksretten i §2-9 til kommunedirektøren, som har delegert vidare til rektor ved skulen å handsame saker etter ordensreglementet.

Punkt 1-8 gjeld for alle skulane i Vindafjord. Den einskilde skulen kan i tillegg ha utfyllande reglar, tilpassa lokale tilhøve (Punkt nr. 9).

# Formål med ordensreglement

*For at ”Alle elevar i grunnskolar har rett til eit godt fysisk og psykososialt miljø som fremjar helse, trivsel og læring”*For å fremma slike verdiar, og for å oppnå eit godt læringsmiljø for elevane, er det viktig å ha klare rammer.

# Verkeområde

Ordensreglementet gjeld i skuletida, i SFO, i leksehjelpordningar, på skulevegen og ved tilstellingar under leiing av skulen.

# Åtferd

Alle skal visa omsyn og respekt for andre og eigendelane deira, slik at ein ikkje skadar, sårar eller er til plage for medelevar eller andre personar på skulen.
Det er ikkje lov å bruka eller ta med nokon form for rusmidlar på skulen.

# Undervisningssituasjonen

Det skal vera ro og orden i samband med opplæringa. Elevar skal møta førebudde, vera punktlege, visa god arbeidsinnsats, ha med nødvendige læremiddel og følgja opp avtalt arbeid.

# Eigedom

Alle har rett til å ha tinga sine i fred. Skade på eigedom kan måtta reparerast eller erstattast.

# Mobiltelefon og klokke med meldingsfunksjon

Mobiltelefon og klokke med meldingsfunksjon skal ikkje nyttast i skuletida og SFO.
Tilsett kan gi unntak i samband med undervisning.

# Konsekvensar ved brot på ordensreglementet

1. Samtale med eleven
2. Mobiltelefon kan bli dregen inn og oppbevart til slutten av dagen. Rusmiddel og farlege gjenstandar som vert tekne inn blir utlevert til føresette om dei ber om det (dette i tråd med retningslinjene til Udir).
3. Melding heim, skriftleg eller munnleg. Eleven skal vera orientert ved melding eller merknad.
4. Samtale med elev og foreldre/føresette
5. Eleven kan i ein periode få avgrensa rettar på skulen.
6. Ved gjenteken bruk av mobiltelefon eller klokke med meldingsfunksjon kontaktar skulen heimen.
7. På ungdomsskulen skal det vurderast om brotet fører til nedsett karakter i orden eller åtferd (jmfr. Vurderingskriteria i orden og åtferd).
8. Utvising frå skulen etter gjeldande reglar (jmfr. Opplæringslova §9A-11)

*”Kommunen kan fastsetje i ordensreglementet at elevar på årstrinna 8-10 som alvorleg eller fleire gonger bryt reglementet, kan visast bort frå undervisninga i inntil tre dagar, og at elevar på årstrinna 1-7 kan visast bort frå undervisninga for enkelttimar eller for resten av dagen.*

*Rektor sjølv vedtek bortvising etter å ha rådført seg med lærarane til eleven. Før det blir gjort vedtak, skal ein ha vurdert å bruke andre hjelpe- eller refsingstiltak. Foreldra til elevar på årstrinna 1-7 skal varslast før det blir sett i verk bortvising for resten av dagen.*

*Med mindre kommunen fastset noko anna, kan rektor bestemme at lærarane skal ha mynde til å ta avgjerd om bortvising frå eiga undervisning for ei opplæringsøkt, avgrensa til to klokketimar.”*

**ELEVEN HAR RETT TIL Å UTTALA SEG / BLI HØYRT FØR TILTAK VERT SETT I VERK.**

# Lokale konkretiseringar

Ved Vikedal skule gjeld desse lokale reglane:

  **§ 2: Føremål:**

Vikedal skule skal vera prega av samarbeid, trivsel, respekt og medansvar. Ordensreglane er eit verktøy for å nå denne målsettinga, og for å sikra at skulen er ein god lærings- og arbeidsplass for alle.

**§5.1: ÅTFERD**

Du har mellom anna rett til:

* Å bli behandla med respekt.
* Å ferdast fritt utan å bli plaga av andre.

Du har mellom anna plikt til:

* Å visa respekt og forståing for alle på skulen.
* Å vera på skuleområdet i skuletida, på dei område du har fått informasjon om som lovlege tilhaldsområde. Elevar i 10.klasse kan gå til sentrum i matfriminutt.
* Gjennomføra aktivitetar der dei skal gjennomførast, ute og inne.
* Oppbevara mobiltelefonen, smartklokker og anna utstyr der du kan nytta mobiltelefon i skulen sitt «mobilhotell», eller på annan stad under lærars tilsyn, medan du er på skulen.
* Ikkje nytta tobakk eller andre rusmiddel i skuletida.
* Ikkje nytta brus, energidrikk og snop i skuletida. Tyggis kan nyttast av elevar i 5. – 10.klasse om det ikkje er til sjenanse for undervisninga.
* Bruka pålagt sikringsutstyr i buss til/frå skulen og ved bussreiser i skuletid.

**§5.2 : UNDERVISNINGSSITUASJONEN**

Du har mellom anna rett til:

* Arbeidsro i timane.

Du har mellom anna plikt til:

* Møte til undervisning til fastsett tid, vera førebudd og ha med nødvendig materiell.
* Medverke til arbeidsro i timane og ved felles arrangement.
* Å utvisa nettvett og kun nytte utstyr som mobiltelefon, PC og nettbrett etter avtale.
* Å ikkje kopiere av andre sin tekst eller jukse ved innleveringar og prøvar.

**§5.3: EIGEDOM**

Du har mellom anna rett til:

* At sykkel, klede, skuleveske og andre eigedelar får vera i fred.

Du har mellom anna plikt til:

* Kjenna ansvar for skulen sin eigedom og erstatta det som du øydelegg eller rotar bort.
* Bidra til å halda det ryddig og fint utanfor og inne på skulen.
* Ytterplagg skal vera i garderoben.
* Lærar skal kunne ha augekontakt med eleven, om hovudplagg blir nytta inne i klasserommet.
* Parkera sykkel i sykkelstativa. Moped, traktor og andre motoriserte framkomstmiddel elevane nyttar skal parkerast på p-plass ved kyrkja.
* Sykkel, moped, traktor eller andre framkomstmiddel skal ikkje nyttast i skuletida utan avtale med lærar.
* Blir sykkel brukt i skuletida skal hjelm nyttast. Føresette har ansvar for sikringsutstyr.